คุณคะหนูมีประจำเดือนไม่สม่ำเสมอประจำเดือน ของเดือนธันวาคมมาตอนต้นเดือนและสิ้นเดือนธันวาคม ส่วนเืดอน มกราคมไม่มา หนูมีอะไรกับแฟนวันที่ 26 มกราคมโดยไม่ได้ใส่ถุงยาง แต่หลั่งนอก หลังจากนั้นก็ไม่มีอะไรกันแต่ประจำเดือนของเดือนกุมภาพันธ์ เป็นสีน้ำตาล ออกมาวันที่ 6 จนถึง วันที่ 12 ยังไม่หายเลยคะ อยากทราบว่า เป็นเลือดล้างหน้าเด็กหรือ ผิดปกติทางร่างกายคะ 7วันแล้วคะยังไม่มีวี่แววจะหายเลย เคยซื้อที่ตวรจมาตรวจ ขีดเดียว คะ อาการปวดท้องก็ไม่มีคะ #ตอนนี้กังวลมากเลยคะ
สวัสดีค่ะ การมีเพศสัมพันธ์โดยใช้วิธีการหลั่งนอก จะมีโอกาสตั้งครรภ์ได้ประมาณ 4%-22% แต่หากได้ตรวจหาการตั้งครรภ์อย่างถูกต้อง และตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ และพบขึ้นเพียง 1 ขีด ก็แสดงว่าไมไ่ด้มีการตั้งครรภ์เกิดขึ้นสำหรับเลือดสีน้ำตาลที่ออกในวันที่ 6-12 ก.พ. ไม่น่าใช่เลือดล้างเด็ก เพราะเลือดล้างหน้าเด็กนั้น มักเป็นสีแดงจางๆ และมักจะออกมาเพียง 1-2 วันดังนั้น เลือดดังกล่าวก็อาจเป็นเลือดประจำเดือนได้ เพราะหากประจำเดือนในรอบก่อนมาสิ้นเดือน ธ.ค. ก็จะเท่ากับมีระยะห่างที่ 37 วัน ซึ่งก็เป็นระยะห่างของรอบประจำเดือนที่ถือว่ายังเป็นปกติ ส่วนการที่เลือดมีสีน้ำตาล อาจเพราะมีปริมาณเลือดน้อย เลือดจึงไหลออกจากมดลูกช้า ทำให้สัมผัสกับอากาศและความเป็นกรดในช่องคลอดนาน เลือดจึงกลายเป็นสีน้ำตาลหากเลือดออกไม่เกิน 10 วัน ก็ไม่ได้ถือว่าผิดปกติอะไรค่ะ แต่หากเลือดออกติดต่อกันนานเกิน 10 วัน ปริมาณเลือดมีมาก หรือมีอาการปวดท้องน้อยมาก ก็ควรไปพบสูติ-นรีแพทย์ค่ะ